laion/Wikipedia-Exotic huggingface dataset:
Breathlessly

Breathlessly (בעברית: ללא נשימה) הוא שיר שבוצע על ידי הזמרת המלטזית קלאודיה פנילו, אשר ייצג את מלטה באירוויזיון 2017. הוא נכתב על ידי פיליפ וולה, שון וולה וג'רארד ג'יימס בורג. השיר יצא כהורדה דיגיטלית ב-15 במרץ 2017 על ידי חברת התקליטים CAP-Sounds. ב-12 בדצמבר 2016, פנילו והשיר "Breathlessly" נחשפו כאחת מ-60 המועמדות ל-Malta Eurovision Song Contest 2017, הגמר הלאומי של מלטה עבור בחירת נציג לאירוויזיון 2017. אושר כי היא הייתה אחת מ-16 המועמדות הסופיות ב-21 בדצמבר. בגמר, שהתקיים ב-18 בפברואר 2017, הייתה פנילו האחרונה להופיע וזכתה בתחרות, בה הרוויחה 4,996 קולות. היא ייצגה את מלטה באירוויזיון 2017, והתמודדה בחלק הראשון של חצי הגמר השני. בסדר השירה על הבמה, היא הייתה השמינית לעלות. היא הגיעה אחרונה, ללא נקודות מהטלווטינג של הקהל, במקום ה-16 ולא הצליחה להעפיל לגמר. מידע על היצירה "Breathlessly" באתר מיוזיק בריינז מידע על היצירה "Breathlessly" באתר Discogs מילות השיר "Breathlessly" באתר Genius סרטון השיר "Breathlessly" באתר יוטיוב מידע על השיר "Breathlessly" באתר iTunes מידע על השיר "Breathlessly" באתר ספוטיפיי Ltd, Allied Newspapers. "Breathless Claudia Faniello heads for Eurovision". Times of Malta. נבדק ב-18 בפברואר 2017. {{cite web}}: (עזרה) Granger, Anthony (18 בפברואר 2017). "MALTA: CLAUDIA FANIELLO WILL FLY THE MALTESE FLAG IN KYIV". eurovoix.com. Eurovoix. {{cite web}}: (עזרה) Granger, Anthony (12 בדצמבר 2016). "MALTA: 60 SONGS SHORTLISTED FOR MALTA EUROVISION SONG CONTEST 2017". eurovoix.com. Eurovoix. {{cite web}}: (עזרה) Granger, Anthony (21 בדצמבר 2016). "MALTA: MESC 2017 FINALISTS ANNOUNCED". eurovoix.com. Eurovoix. {{cite web}}: (עזרה) Granger, Anthony (20 בפברואר 2017). "MALTA: FULL RESULTS OF MESC 2017 REVEALED". eurovoix.com. Eurovoix. אורכב מ-המקור ב-1 במרץ 2017. נבדק ב-22 במרץ 2017. {{cite web}}: (עזרה) Jordan, Paul (9 בספטמבר 2016). "Kyiv to host Eurovision 2017!". eurovision.tv. European Broadcasting Union. נבדק ב-11 בספטמבר 2016. {{cite web}}: (עזרה) Jordan, Paul (21 בינואר 2016). "Semi-Final Allocation Draw on Monday, pots revealed". eurovision.tv. European Broadcasting Union. נבדק ב-25 בינואר 2016. {{cite web}}: (עזרה)
סימון ג'ייקובסון

הרב סימון ג'ייקובסון (נכתב פעמים: יעקובסון; נולד בד' בטבת תשי"ז, 8 בדצמבר 1956) הוא מרצה חרדי אמריקאי, סופר והמוציא לאור של עיתון אלגעמיינער זשורנאל ויושב ראש "המרכז לחיים של משמעות". ג'ייקובסון נולד וגדל בשכונת קראון הייטס בניו יורק לצביה ולגרשון ג'ייקובסון מייסד העיתון "אלגעמיינער זשורנאל". מוצא משפחתו מצד אביו מהעיר כוטאיסי שבגאורגיה[דרוש מקור]. למד בישיבת תומכי תמימים בניו יארק בישיבת תומכי תמימים במוריסטאון ובישיבת תומכי תמימים ליובאוויטש המרכזית – 770 ושימש כחוזר ומניח של הרבי מלובביץ' וערך את השיחות מההתוועדויות של הרבי שנדפס על ידי "ועד הנחות התמימים" בשנת 1979 התמנה לעמוד בראש הוועד והיה בקשר קבוע עם הרבי בקשר לשאלות ותשובות שדובר בתוועדויות ועוד. באדר תשמ"ג נישא לבתו של צבי הירש גנזבורג, חבר צעירי אגודת חב"ד בניו יורק, ולו שני בנים. הרב ג'ייקובסון עומד בראש "מרכז החיים המשמעותי", באמצעות מגוון רחב של שיעורים והרצאות, מציג בפני יהודים מכל הרקעים את תורתו האוניברסלית על פי התורה כתוכנית לחיים. הוא נחשב לאחד מגדולי החוקרים והמבוקשים בעולם היהודי בזה כהיום. הוא מרצה בפני קהל מגוון בשש יבשות ובארבעים מדינות בנושאים פסיכו-רוחניים והפעלת מחשבה יהודית על החיים העכשוויים. הוא התראיין בלמעלה מ-300 תוכניות רדיו וטלוויזיה, כולל פוקס, CBS, NPR, CNN עם צ'ארלי רוז. כן עומד בראש תחרות עולמית לחיבורים 'מחברים חסידות לחיים' על ידי כתיבה בנושא מתורת החסידות ומנגישים אותו כעצה, לדרך ולפעולה באתגרי החיים במציאות העכשווית. ג'ייקובסון כותב בעיתון אלגעמיינער זשורנאל, מאז 2005 הוא המנהל והמוציא לאור של העיתון. אחיו הוא יוסף יצחק ג'ייקובסון. בשנת 1995 הוציא את הספר הראשון הדרך לחיים של משמעות (אנ') שהוא תמצית מתורתו של הרבי מלובביץ' לשלל נושאים בחיים, וביוגרפיה ראשונית על הרבי לאיש הישראלי, הספר יצא במקור בשפת האנגלית והוא תורגם ל-12 שפות, ונחשב לספר רב מכר בעולם מדריך רוחני לספירת העומר, 1996 מדריך רוחני לימים הנוראים, 2003 Portrait of a Chassid ("דיקונו של חסיד") - ספר ביוגרפיה, יומנים של הרב צבי הירש גנזבורג, תשס"ח רבים מכתביו מתפרסמים באתר Chabad.org. אתר האינטרנט הרשמי של סימון ג'ייקובסון (באנגלית) סימון ג'ייקובסון, ברשת החברתית פייסבוק סימון ג'ייקובסון באתר עיתון אלגימינער ז'ורנאל סימון ג'ייקובסון באתר חב"ד אורג(באנגלית) סימון ג'ייקובסון, ‏מורשת הרבי: תורה רלוונטית בכלים מודרניים, בעיתון מקור ראשון, 7 ביולי 2019 נתן ילין-מור מבקר אצל הרבי, נתן ילין-מור מבקר אצל הרבי (חלק שני) - הרב ג'ייקובסון מתראיין לתוכנית 'המפגש שלי' של חברת jem באתר בית חב"ד סימון יעקבסון, דף שער בספרייה הלאומית סודות ה'חוזרים': הרב סימון ג'ייקובסון בראיון נדיר אתר שטורעם, ניסן תשע"ב Paul Vitello,בית כנסת, וסטארבקס רוחני באתר הניו יורק טיימס (באנגלית) מחברים חסידות לחיים - תחרות חיבורים עולמית אתר הבית
That's How You Write a Song

"That's How You Write a Song" (בעברית: "ככה כותבים שיר") הוא שיר שנכתב ובוצע על ידי הזמר הבלארוסי-נורווגי אלכסנדר ריבאק. הוא ייצג את נורווגיה באירוויזיון 2018 בליסבון, פורטוגל. השיר יצא כהורדה דיגיטלית ב-15 בינואר 2018. מלודי גרנד פרי 2018 הייתה ההפקה ה-56 של תחרות המוזיקה הנורווגית מלודי גרנד פרי, ובמסגרתה נבחר השיר של נורווגיה לאירוויזיון 2018. עשרה שירים התמודדו, כאשר הזמרים, השירים והמלחינים שנבחרו נחשפו ב-15 בינואר 2018. עשרת השירים התמודדו במהלך הגמר ב-Oslo Spektrum ב-10 במרץ 2018, בהנחיית קאר מגנוס ברג וסיליה ניימון. ארבע ההופעות שקיבלו הכי הרבה קולות מהקהל התקדמו לגמר הכסף. בגמר הכסף התקדמו שתי ההופעות שקיבלו הכי הרבה קולות מהציבור לדו-קרב הזהב. בדו-קרב הזהב ההופעה שקיבל את מרב הקולות מהציבור הוכרזה כמנצחת. אלכסנדר ריבאק ניצח עם השיר "That's How You Write a Song", איתו קיבל 71% מהקולות בדו-קרב הזהב. השיר התמודד בחצי הגמר השני של אירוויזיון 2018 שהתקיים ב-10 במאי 2018 בליסבון, פורטוגל. מילות השיר "That's How You Write a Song" באתר Genius סרטון השיר "That's How You Write a Song" באתר יוטיוב "That's How You Write a Song - Single". iTunes. נבדק ב-12 במרץ 2018. {{cite web}}: (עזרה)
סייפן (פירושונים)

האם התכוונתם ל... סייפן – פרח ממשפחת האירוסיים (גלדיולה) סייפן (דג) – סוג דג ממשפחת הגמבוזיים סייפן מצוי – מין דג בסוג סייפן סייפן (עוף) – סוג עוף מים ממשפחת החופמאים סייפן עקוד – מין בסוג סייפן המצוי בישראל בל 206 – מסוק קל אמריקאי המצוי גם בשימוש חיל האוויר הישראלי, ומכונה "סייפן". ראו גם "סייפנית" (בל 206 מוארך) באותו הערך עין סיפן – מעיין בעמק יזרעאל סאיפאן (באנגלית: Saipan) – האי הגדול ביותר בקבוצת איי מריאנה הצפוניים סייפן (חברה) – חברה ישראלית העוסקת בהתקני מוליכים למחצה.
אילת כהנא

אַיֶּלֶת חיה כהנא (נולדה בכ"ח בתמוז ה'תשמ"ז, 25 ביולי 1987) היא עיתונאית ישראלית, המשמשת ככתבת בעיתון "מקור ראשון". שימשה בעבר ככתבת פוליטית בערוץ 20 וכעורכת וכתבת במדור בעלון השבת "עולם קטן". נולדה בשם אַיֶּלֶת חיה לאפרים ועציונה כהנא בשכונה הדתית קריית שמואל שבעיר חיפה. היא הצעירה מבין 3 בנות. משפחתה היא ממייסדי השכונה הוותיקה. כהנא למדה בבית הספר היסודי "אהרן הרא"ה" ובאולפנת בני עקיבא "סגולה" בקריית מוצקין. בוגרת תנועת הנוער "בני עקיבא". התנדבה במסגרת השירות הלאומי במשך שנתיים בארגון נפגעי הטרור "משפחה אחת". למדה במדרשה ללימודי יהדות יעוד בירושלים ובמעלה - בית הספר לטלוויזיה לקולנוע ולאמנויות במגמת בימוי ותסריטאות. לכהנא תואר ראשון במדעי החברה מאוניברסיטת בר-אילן. את דרכה העיתונאית החלה בעלון השבת "מעייני הישועה" ובמגזין "פנימה" לאישה הדתית. משם המשיכה לעלון השבת הפופולרי "עולם קטן" שם שימשה במשך ארבע שנים ככתבת בכירה ועורכת המגזין לנוער "מקום בעולם". במסגרת עבודתה בעולם קטן כהנא סיקרה את העולם הפוליטי, המשפטי, את מפעל ההתנחלויות ביהודה ושומרון וכן ענייני דת ומדינה ויהדות התפוצות. בשנת 2019 התמנתה לכתבת בחדשות ערוץ 20 שם סיקרה את העיר ירושלים אך עם הקדמת הבחירות לכנסת העשרים ואחת עברה לשמש גם ככתבת פוליטית וסיקרה בעיקר את מפלגות הציונות הדתית. עם המשבר אליו נקלע ערוץ 20 הייתה כהנא בין הכתבים היחידים שנותרו במערכת החדשות של הערוץ וקיבלה לידיה את סיקור רוב הנושאים בתקופת שנת הבחירות, בהם הצגת תוכנית השלום של הנשיא טראמפ ומבצע חגורה שחורה. מלבד עבודתה בשטח ובאולפן, הנפיקה כהנא סרטונים קצרים בשם "חסידות לשבת" בהם הביאה רעיונות מתורת הבעל שם טוב והראתה כיצד הם משתלבים בחיי היומיום. באפריל 2020 הודיעה כהנא על עזיבתה את ערוץ 20 והצטרפותה למערכת "מקור ראשון" ככתבת ועוסקת בין השאר בסיקור תחומי המשפטים וירושלים. כהנא הייתה אורחת קבועה בערוץ 20 ובערוץ כנסת. כהנא מתגוררת בשכונת נחלאות בירושלים. כהנא מקורבת לכמה דמויות רבניות בציבור הדתי ובפרט לרבנית ימימה מזרחי. כהנא נחשבת לאחת התלמידות המובהקות והקרובות ביותר של הרבנית ימימה מזה למעלה מעשור. אילת כהנא, ברשת החברתית פייסבוק אילת כהנא, ברשת החברתית אקס (טוויטר) אילת כהנא, ברשת החברתית אינסטגרם כתבות של איילת כהנא, בעיתון מקור ראשון אילת כהנא, חסידות לשבת, באתר ערוץ 20 גיא עזרא, ‏ברנז'ה: התפקיד החדש של הכתבת הסרוגה, באתר "סרוגים", 19 באפריל 2020
I Wanna

I Wanna (בעברית: אני רוצה) הידוע גם בגרסתו המקורית בשם "I Wonna", היה השיר הזוכה באירוויזיון 2002 שבוצע באנגלית על ידי מארי אן, שייצגה את לטביה. בזכות אותו ניצחון, לטביה הפכה למדינה הבלטית השנייה שזכתה בתחרות (הראשונה הייתה אסטוניה שהשיגה את ההישג שנה לפני כן). השיר היה במקום ה-23 בסדר הביצועים על הבמה (לאחר "Samo ljubezen" של סלובניה, שבוצע על ידי ססטרה ולפני "Happy You" של ליטא, שבוצע על ידי אייווארס). בסיום ההצבעה היא קיבלה 176 נקודות, והגיעה למקום הראשון מתוך 24 מדינות. השיר, לעומת זאת, היה כישלון מסחרי גם בלטביה וגם באירופה.[דרוש מקור] מארי (יחד עם סולן להקת בריינסטורם, רנארס קאופרס) הנחו את אירוויזיון 2003. השיר מפורסם במיוחד בזכות ביצועה של מארי. היא החלה את הביצוע לבושה בחליפה לבנה וכובע טרילבי, שהוסר על ידי אחד הרקדנים שלה. בזמן שהשיר נמשך, רקדנים אחרים הסירו את ז'קט החליפה ואת חולצתה הכהה וחשפו את החלק העליון של שמלה אדומה. מכנסי החליפה הוסרו ואז חשפו את המחצית התחתונה של השמלה הקצרה. בקצב האחרון של השיר נמשכה המכפלת, וחשפה את השמלה כארוכה בהרבה. הביצוע הוויזואלי נתמך גם על ידי שיר בסגנון סלסה, שעשה שימוש מלא במקצבים קצביים יותר ויותר, ונחל הצלחה בתחרות. המילים פשוטות יחסית, בהן הזמרת אומרת למאהב שלה שהיא רוצה לשלוט במערכת היחסים ביניהם. ultratop.be - ULTRATOP BELGIAN CHARTS, ultratop.be
בית הספר ללימודים מתקדמים (אוניברסיטת לונדון)

בית הספר ללימודים מתקדמים (אוניברסיטת לונדון) (באנגלית: The School of Advanced Study) הוא מוסד לתארים מתקדמים באוניברסיטת לונדון, המשמש כמרכז הלאומי של בריטניה לקידום של מחקר במדעי הרוח והחברה. בית הספר שנוסד בשנת 1994, מאגד תשעה מכוני מחקר בעלי שם בין-לאומי יוקרתיים והוא המוסד היחיד בבריטניה הממומן באופן לאומי לקידום ולסיוע של מחקר במדעי הרוח ומקבל מימון מיוחד למטרה זו מהמשרד לסטודנטים (אנ'). משימת בית הספר היא לשמור ולפתח את המשאבים של תשעת המכונים החברים בה, שרבים מהם בעלי היסטוריות ארוכות ומובחנות, לטובת קהילות המחקר הלאומיות והבין-לאומיות. בית הספר משיג את ייעודו על ידי פעילויות אלו: מספק בסיס מחקרי לקהילה בין-לאומית של חוקרים מעורר השראה, פיתוח ותומך ביוזמות מחקר ורשתות חדשניות משפר את הפצת המחקר של אחרים ופעילויות קשורות, מעבר למה שהם או מוסדותיהם יכולים להשיג לבדם מספק הכשרות מחקריות מומחיות ברמת תואר שני, דוקטורט ופוסט-דוקטורט - מקומית, ארצית ובינלאומית מוסיף ערך לעבודתם של חוקרים במדעי הרוח והחברה ברחבי בריטניה שישה מהמכונים מציעים מגוון תוכניות לימוד לתואר שני ופיקוח של דוקטורט בתחומי התמחותם. מכוני בית הספר מספקים מגוון שירותי מחקר מומחים בתחומי ההתמחות שלהם. בהמשך לתפקידם הלאומי והבין-לאומי, מכוני בתי הספר מבצעים מחקר איכותי; מתחזקים ומפתחים אוספי ושירותי ספריות; מפתחים משאבים דיגיטליים; מפרסמים כתבי-עת וסדרות ספרים; מארחים חוקרים ועמיתים לאחר הדוקטורט; מארגנים מגוון אירועים אקדמיים הכוללים סדאות, כנסים, ימי עיון והרצאות; מספקים הכשרות מומחיות ותוכניות לימודי מחקר לתארים מתקדמים ותוכניות דוקטורט. נכון לשנת 2020, מכוני המחקר מקימים הכשרות מחקר ומעורבים בשישה עשרה פרויקטים ויוזמות שונים. כמו כן, בית הספר ללימודים מתקדמים ממלא תפקיד ייחודי מוביל בהטמעת מעורבות ציבורית הן מבחינה מוסדית והן בתוך תרבות מחקר רחבה יותר. להלן תשעת מכוני המחקר: המכון ללימודי משפט מתקדמים המכון ללימודים קלאסיים (אנ') המכון ללימודי חבר העמים (אנ') המכון ללימודי אנגלית (אנ') המכון לחקר שפות מודרניות (אנ') המכון למחקר היסטורי (אנ') המכון ללימודי אמריקה הלטינית (אנ') המכון לפילוסופיה (אנ') מכון ורבורג אתר האינטרנט הרשמי של בית הספר ללימודים מתקדמים (באנגלית) בית הספר ללימודים מתקדמים, ברשת החברתית אקס (טוויטר) אתר בית הספר ללימודים מתקדמים ברשת החברתית פייסבוק אתר בית הספר ללימודים מתקדמים ברשת החברתית טוויטר אתר בית הספר ללימודים מתקדמים ברשת החברתית אינסטגרם אתר בית הספר ללימודים מתקדמים ברשת יוטיוב אתר בית הספר ללימודים מתקדמים לינקדאין School of Advanced Study, About Us, Our Mission. School of Advanced Study, About Us, The Institutes
טלבו טגורה

טלבו טגורה (בצרפתית : Talbot Tagora) היא "מכונית מנהלים" מהודרת מתוצרת יצרנית הרכב הצרפתית טלבו בבעלות קבוצת PSA, אשר יוצרה בין השנים 1983–1980 דגם "טלבו טגורה" פותח על ידי "Chrysler Europe" (אנ') בבעלות קרייזלר. יוצרו 20,133 יחידות. 5 מושבים. 5 דלתות. מנוע קדמי. סוג הנעה : הנעה אחורית. סוגי מנוע : מנועי בנזין, מנוע דיזל. קיבולת מכל דלק - 70 ליטר. "GL" "GLS" "DT" "SX" "טלבו טגורה", דגם "GL", שנת 1981 "טלבו טגורה" דגם "GLS", שנת 1981 "טלבו טגורה", שנת 1981 "טלבו טגורה" דגם "SX" "טלבו טגורה" דגם "GLS" "טלבו טגורה" "טלבו טגורה" דגם "SX" - מבט לתא הנהג ולוח מחוונים מדיה וקבצים בנושא טלבו טגורה בוויקישיתוף טלבו טגורה, סרטון באתר יוטיוב טלבו טגורה, סרטון באתר יוטיוב "טלבו טגורה" web.archive.org/web/20120205065244 "טלבו טגורה" allpar.com/cars/adopted/talbot/tagora "טלבו טגורה" דגם "GLS" שנת 1982 carfolio.com/specifications/models/car "טלבו טגורה" driventowrite.com/2014/07/16/1981-talbot-tagora-review "טלבו טגורה" (צרפתית) web.archive.org/web/20070922030023
יחסי הממלכה המאוחדת – הפיליפינים

יחסי הממלכה המאוחדת–הפיליפינים הם היחסים הדיפלומטיים בין הממלכה המאוחדת לבין הפיליפינים. לבריטניה ולפיליפינים קיימת היסטוריה ארוכה של יחסים: בשנת 1579, סר פרנסיס דרייק נחת במינדנאו אחרי כמעט שלוש שנים הפלגה על הגולדן היינד. יחסי הכלכלה היו מכריעים זה כמה מאות שנים, בפיליפינים הייתה נוכחות של חברת הודו המזרחית הבריטית ושל חברות בריטיות אחרות שהיו מעורבות בבניית תשתיות תחבורה בפיליפינים. במהלך מלחמת העולם השנייה נלחמו שתי המדינות כחלק מבעלות הברית נגד האימפריה היפנית. בשנת 1986 החלה אבן דרך חדשה ביחסי בריטניה-הפיליפינים, לאחר ביקור במנילה של חברי הוועדה הפרלמנטרית הבריטית בתמיכת הנשיאה קורסון אקינו. בשנת 1988 נערך ביקור של שר החוץ הבריטי ג'פרי האו בפיליפינים במטרה לזהות תחומים חדשים לשיתוף פעולה בין המדינות. נשיאי הפיליפינים פידל ראמוס וגלוריה מקפגל ארויו ערכו ביקורים רשמיים בבריטניה. מהצד הבריטי ביקרו בפיליפינים בני משפחת המלוכה (נסיך ויילס והדוכס מיורק) ושרים של הממשלה. בעשור האחרון היחסים בין המדינות הולכים ומתפתחים, מצד בריטניה גדל היקף הסיוע הכלכלי לפיליפינים. בריטניה היא המשקיעה האירופית הגדולה ביותר בכלכלה הפיליפינית, 120 אלף תיירים בריטים מבקרים מדי שנה בפיליפינים. בשנת 2016, כ-17,000 אזרחים בריטים התגוררו דרך קבע בפיליפינים, בעוד 250,000 פיליפינים התגוררו בבריטניה. בשנת 2013 בריטניה ייצאה סחורות לפיליפינים בשווי כולל של 510 מיליון לירה שטרלינג. בשנת 2014 הסתכם הסחר בין מדינות ב-1.2 מיליארד דולר, אשר מתוכם יצוא בריטניה לפיליפינים הסתכם ב-601.2 מיליון דולר. במחצית הראשונה של 2015, יצוא הסחורות מבריטניה לפיליפינים גדל ב-44% בהשוואה לשנה הקודמת. היצוא מבריטניה לפיליפינים כולל: ציוד אלקטרוני, כורים גרעיניים, דוודים, ציוד, מוצרי תרופות, מטוסים, כלי רכב, חשמליות, מוצרי ברזל ופלדה, מכשירים אופטיים, מצלמות, תרופות, שמנים אתריים, בשמים, קוסמטיקה, כימיקלים אורגניים, פלסטיק ומוצרים ממנו. ההשקעות בפיליפינים של חברת הנפט והגז ההולנדית בריטית Royal Dutch Shell נאמדות בכ-5 מיליארד דולר. בריטניה מחזיקה בפיליפינים שגרירות במנילה וקונסוליה כללית בסבו. הפיליפינים מחזיקה בבריטניה שגרירות בלונדון וקונסוליה כללית באדינבורו. מדיה וקבצים בנושא יחסי הממלכה המאוחדת – הפיליפינים בוויקישיתוף אתר על יחסי מדינות
נשימה (אלבום)

נשימה הוא אלבום האולפן החמישי של הזמרת הישראלית שירי מימון. האלבום יצא לאור ב-10 ביוני 2020, על ידי חברת התקליטים הליקון. מימון הוציאה את האלבום שמונה שנים אחרי יציאת האלבום הקודם שלה - "שלג בשרב". שירי האלבום נכתבו, הופקו, והולחנו על ידי מפיקים שונים, ביניהם חנן בן ארי, שמעון בוסקילה, נעם חורב, מורן דוד, צליל קליפי דור דניאל והדס כהן. מימון הצהירה כי החליטה להקדיש את האלבום לזכרו של הגיטריסט יונתן פריג', שנפטר ב-31 במאי, שבועות אחדים לפני צאת האלבום, וליווה אותה למשך הקריירה שלה. פריג' אף שימש כגיטריסט בשירי האלבום: "אוויר" ו"נשימה". כל שירי האלבום יצאו כסינגלים לפני צאתו. השיר "עד שתגדל" יצא כסינגל יחד עם צאת האלבום. בין הסינגלים הבולטים מתוך האלבום - השירים "זכוכיות", "נשימה" ו"ויטני" שנכנסו לעשירייה הפותחת במצעד השבועי של מדיה פורסט. רועי זו-ארץ, רוני בראון, אורי אבני, עידו אוחיון, דור דניאל, רובי פאייר, עידו נמר, מתן דרור, תומר בירן שירי מימון - עד שתגדל, באתר ‏מאקו‏, 10 ביוני 2020 שירי מימון - נשימה | Linktone, באתר www.linktone.co.il רן בוקר, שירי מימון: "אני רואה מועדונים פתוחים ואני בשוק", באתר ynet, 10 ביוני 2020 niv the tool, המצעד השבועי של מדיה פורסט, באתר mediaforest-group
הולכת יחפה

"הולכת יחפה" הוא סינגל שהוקלט על ידי הזמר הישראלי איתי לוי. השיר יצא לאור ב-10 במרץ 2020, כסינגל המוביל מתוך המיני-אלבום הראשון של לוי, "הולכת יחפה", על ידי חברת התקליטים ליאם הפקות. השיר נכתב, הולחן והופק על ידי דולב רם ופן חזות. השיר הוא שיר פופ ים-תיכוני בו מתאר לוי מערכת יחסים. כשיצא השיר, טענו גופי תקשורת רבים כי השיר מכוון כלפי ארוסתו לשעבר של לוי, ממנה נפרד זמן קצר לאחר שהתארסו. הווידאו קליפ הנלווה שצולם לשיר הועלה לערוץ היוטיוב של לוי ב-10 במרץ 2020, יחד עם צאת הסינגל עצמו. נכון ליוני 2020, מונה הצפיות של הקליפ עומד על כ-3 מיליון. דודי פטימר ממעריב סקר את השיר באופן שלילי, באומרו כי השיר "אמנם נשמע כמו להיט פוטנציאלי התפור למידותיו, אך חוטא בנוסחתיות וחוסר מקוריות שבאורח פלא אינן בעוכריו". סער גמזו מישראל היום סקר את המיני-אלבום בו נכלל השיר בחיוב, ואמר כי כל השירים מתוכו הם "פוטנציאל ללהיט שיחרוך את גלי האתר". יוסי חרסונסקי סקר את השיר באופן מעורב, תוך שהעניק לו ציון של שלושה כוכבי זהב וחצי. דודי פטימר, ‏"היו ימים שיצאתי מהדעת": איתי לוי במסר לארוסתו לשעבר?, באתר מעריב אונליין, 11 במרץ 2020 איתי לוי - הולכת יחפה, באתר ‏מאקו‏, 10 במרץ 2020 סער גמזו, איתי לוי: קול ענק, שירים בנאליים, באתר ישראל היום, 25 במרץ 2020 איתי לוי - הולכת יחפה Itay Levi, סרטון באתר יוטיוב (אורך: 3:14) יחפה, באתר יוסמיוסיק, ‏2020-03-11
מארק שנייר

מארק שנייר (באנגלית: Marc Schneier; נולד ב-26 בינואר 1959) הוא רב אמריקאי, נשיא הקרן להבנה בין-דתית יהודית-מוסלמית (FFEU), משמש כיועצם של ראשי מדינות במפרץ, שימש בעבר סגן נשיא של הקונגרס היהודי העולמי. שנייר משתייך לזרם האורתודוקסיה המודרנית בארצות הברית. אביו הרב ארתור שנייר, התפרסם בכך שניהל דו-שיח בין דתי עם מנהיגים נוצרים. בשנת 1990 הקים שנייר את בית הכנסת המפטון בשכונת ווסטהמפטון ביץ' בו כיהן עד שנת 2010 כרב. בבית הכנסת חברים ידוענים רבים ובהם סטיבן ספילברג, כמו כן, בית הכנסת מארח אישים ידועים ובהם פוליטיקאים ישראלים ואף משפחת קלינטון. שנייר השתתף בטקס האוסקר, והוא מנהל קשרים עם ידוענים אמריקאים ובהם ראסל סימונס. בשל כך נחשב שנייר כ"רב הסלבס" בארצות הברית. שנייר מופיע מזה שנים ברשימת הרבנים המשפיעים של ניוזוויק. שנייר מנהל קשרים ענפים עם מנהיגים מוסלמים, ובשנת 1987 ייסד את הקרן להבנה בין-דתית יהודית-מוסלמית (FFEU) וכיום הוא משמש בה כנשיא. בשנת 2001 דווח כי נפגש עם מנהיג ארגון אומת האסלאם לואיס פארחאן הידוע בהתבטאויות האנטישמיות שלו. שנייר נחשב כיועצו של מלך בחריין. בשנת 2018 הזמינה קטאר את שנייר לייעץ לה בהתארגנות ולסיוע בתחום הכשרות לקראת מונדיאל 2022. שנייר מתגורר בלונג איילנד, נשוי 6 פעמים, מערכות היחסים שלו עוררו מספר סערות. בשנת 2010 כאשר נודע שהוא מנהל רומן מחוץ לנישואין הושעה מוועד רבני אמריקה כמו כן, הודח מרבנות קהילתו בעקבות איום של תורמי הקהילה להפסיק את תרומתם אחרי גירושיו בחמישית. בשנת 2010 הכריז בפני קהילתו כי הוא סובל מהפרעה דו־קוטבית. אחת מנשותיו של שנייר תרמה לגן החיות התנכ"י אריה הקרוי על שמו "מארק". מדיה וקבצים בנושא מארק שנייר בוויקישיתוף אתר האינטרנט הרשמי של מארק שנייר הרב המתגרש: "חמש פעמים עובר כל גבול", קבעו התורמים האמידים של לונג איילנד, באתר IsraeliLifeUSA, ‏27 באפריל 2016 צביקה קליין, חמסה עליו: רב בגד באשתו, והתחתן עם החמישית, באתר מקור ראשון, ‏26 בנובמבר 2013 Bill Hoffmann, FARRAKHAN IN HUDDLE WITH RABBI, New York Post, ‏13 ביוני 2001 (באנגלית) רפאל אהרן, הרב שמייעץ למלך בחריין: התנגדות הפלסטינים היא זמנית, באתר זמן ישראל, 25 ביוני 2019 בקטאר נערכים להבאת מזון כשר למונדיאל, באתר כיכר השבת Gary Rosenblatt, Rabbinical Group Poised To Investigate Marc Schneier, jewishweek.timesofisrael.com (באנגלית)
צלטנר

צלטנר היא הוצאה לאור ישראלית המתמקדת בספרות ילדים ונוער. ההוצאה הוקמה בשנת 2003 על ידי דורית צלטנר, משפטנית, במה שהתחיל כאיתור ספרים מתאימים מהעולם לביתה בת הארבע, ותרגומם "במיוחד עבורה". עם השנים התחביב הפך לעיסוקה העיקרי של דורית, שעוסקת בכל תהליך הייצור וההפצה בעצמה, מה שיוצר תהליך ייצור ארוך ומלווה לכל ספר, ומשתקף גם בהגדרתה העצמית של ההוצאה - "בית מלאכה לספרי ילדים". תהליך הייצור בהוצאה ידידותי לסביבה. הספרים מודפסים על נייר ממוחזר או שמיוצר בתהליכים ידידותיים לסביבה, וגם השקיות מודבקות תוך שימוש חוזר בחומרים. ההוצאה אף עורכת סדנאות המחברות בין אמנות ועבודת אדמה. בסטודיו פועלת גם חממת מאיירים, הקוראת למאיירים לעבוד בסטודיו, תוך תרומת איור לפרויקטים של המקום. ההוצאה שמה דגש על הוצאה לאור של ביוגרפיות מקוריות ומתורגמות לילדים של "אנשים שסיפור חייהם היה לנכס רוחני בתולדות העולם והארץ". אתר האינטרנט הרשמי של צלטנר סמדר שיר, ברית מילה, באתר "ידיעות אחרונות", 23 באפריל 2016 אודות צלטנר, באתר צלטנר | Zeltner Zeltner Publishing צלטנר. בית מלאכה לספרי ילדים, באתר www.facebook.com חממת המאיירים, באתר צלטנר | Zeltner, ‏2016-07-26
הסרטים הקצרים של פיקסאר

הסרטים הקצרים של פיקסאר הם סרטים קצרים אשר חברת סרטי האנימציה פיקסאר הוציאה בנוסף לסרטים באורך מלא שלהם, אשר חלקם יצאו לבתי הקולנוע ולמדיה הביתית עם סרטים אחרים של פיקסאר, וחלקם יצאו כסרטים בודדים. לאחר שב-1984 פוטר האנימטור ג'ון לאסיטר מאולפני ההנפשה של וולט דיסני, הצטרף לאסיטר למחלקת האפקטים הממוחשבים של חברת לוקאס פילם. ג'ון לאסיטר חבר יחד עם קבוצה של אנשי מדע וביניהם אד קטמול, וניסו ליצור קולנוע בצורה חדשנית - אנימציה ממוחשבת. באותה שנה הפיקה הקבוצה סרט קצר בשם "ההרפתקאות של אנדריי ווואלי ב.". בשנת 1986 לאחר שסטיב ג'ובס קנה את החברה מג'ורג' לוקס והקים את חברת פיקסאר, יצרה החברה את הסרט הקצר "לוקסו ג'וניור" שנחשב לסרט הקצר הראשון של פיקסאר (בהמשך הפך לאחד מסמלי החברה). בין השנים 1987 ל-1989 יצרה פיקסאר עוד סרטים קצרים, ביניהם "החלום של רד", "צעצוע פח" ו"מזכרות". ב-1998 הוציאה החברה את הסרט הקצר "המשחק של גרי" שהיה הסרט הקצר הראשון שצורף לסרט באורך מלא (באג לייף), לאחר מכן כמעט כל הסרטים הבאים של פיקסאר (מלבד קוקו, צעצוע של סיפור 4 וקדימה) הוצגו בבתי הקולנוע יחד עם סרט קצר של החברה. בנוסף המשיכה פיקסאר להוציא גם סרטים קצרים אחרים שיצאו רק במדיה ביתית, ונוצרו כדי להציג את הטכנולוגיות או היכולות הקולנועיות של פיקסאר. פיקסאר יצרה גם סרטים קצרים המבוססים על הסרטים באורך מלא של החברה. וב-2019 הקימה פיקסאר את ספארקשורטס, פרויקט שבו עובדי פיקסאר זוכים לחצי שנה ולתקציבים מוגבלים לפיתוח סרטי אנימציה קצרים. ערך מורחב – ספארקשורטס ספארקשורטס (SparkShorts) היא סדרה של סרטי אנימציה אמריקאיים קצרים ובודדים, שהופקו על ידי אולפני האנימציה של פיקסאר. הסדרה מורכבת מפרויקט שבו עובדי פיקסאר זוכים לחצי שנה ולתקציבים מוגבלים לפיתוח סרטי אנימציה קצרים. הסרטים שיצאו הופצו בערוץ היוטיוב של פיקסאר, ולאחר מכן בדיסני+. פיקסאר פופקורן היא סדרת סרטים קצרים המציגים דמויות מתוך עולם הסרטים של פיקסאר הסדרה שודרה בשנת 2020 בדיסני+. הסדרה נכתבה במהלך הסגר שנגרם עקב מגפת הקורונה, ובשונה משאר הסדרות של פיקסאר סדרה זו לא הוכנה באולפנים אלא בבתי האנימטורים. הרעיון לסדרה עלה בחודש אפריל 2020 במהלך השבועות הראשונים של הסגר בארצות הברית. אתר האינטרנט הרשמי של הסרטים הקצרים של פיקסאר (באנגלית) ההיסטוריה של פיקסאר theatricl shorts, PIXAR (באנגלית) Luxo Jr. joins Toy Story 2 for Thanksgiving (באנגלית) Knick Knack (באנגלית) sparkshorts, PIXAR (באנגלית) DISNEY+, PIXAR (באנגלית) HOME ENTERTAINMENT SHORTS (באנגלית) car toons (באנגלית) PIXAR POPCORN, Disney Pixar’s new shorts are a quarantine experiment that redefined how the studio works, polygon (באנגלית) Pixar Popcorn (2021) Full Cast & Crew, IMDb